Feltundersøgelser i Lolland Kommune
Orkideen Skov-Hullæbe Foto: Trine Ø Syvmand
I 2021 da den tværfaglige naturgruppe blev dannet, kom der hurtigt fokus på, at vi måtte lave lidt feltundersøgelser på nogle af vores vilde bynære arealer.
Vores biologer og naturvejleder er gået i gang og løbende vil deres historier på de forskellige arealer blive fortalt her på siden.
Dette opfyldes til fulde på Vild Med Vilje-arealet i Rødby Lystskov. Der er læ og meget varmt. Samtidig er der i år lavet en varieret slåning, så der er områder med høje, kortere og helt korte urter. Denne mosaik af natur giver fine betingelser for mange insekter, så der er vildt mange spændende dyr i Rødby Lystskov.
Vi fandt cirka 40 arter af insekter ved undersøgelsen. To af tægerne har vi valgt at beskrive her på siden. Fotos er taget af Klaus Bek Nielsen.
Vi undersøger løbende resultaterne af vores Vild Med Vilje-indsats. Er der kommet spændende insekter, planter og så videre…..
Nu beskytter vi planten lidt ekstra, så den kan kaste frø. Hvis vi er heldige, så kan vi tilføje en bestand af Strand-loppeurt til Maribo-Søernes spændende flora.
En Snudebille
Vi fandt blandt andet den relativt sjældne snudebille, Larinus turbinatus, som burde hedde tidselsnudebille, da den kun lever på forskellige arter af tidsler - den sidder ofte i blomsterne.
Larinus turbinatus er en forholdsvis ny dansk art. Den blev første gang registreret i Danmark i 2007. Siden har den spredt sig flittigt i Østdanmark. På Lolland-Falster kan du finde den mange steder, hvor der vokser tidsler på en solrig og varm plet. De er særligt hyppige på den lave horsetidsel.